Wikiloc - 72.Senderisme en Tren. De Queralbs a Núria per Coma de Vaca i el Torreneules (100 cims)
Senderisme en tren
Senderisme en tren on Wikiloc
72.Senderisme en Tren. De Queralbs a Núria per Coma de Vaca i el Torreneules (100 cims) on Wikiloc

Alberg Pic de l'Àliga

Coll de Torreneules

Coma de Vaca

Coma del Clot

Central de Daió

Estació de Núria (cremallera)

Estació del Cremallera de Queralbs
Cremallera a Núria

Passarel.la de ferro

Pic de Torreneules

Refugi Coma de Vaca

Salt del Grill

72.Senderisme en Tren. De Queralbs a Núria per Coma de Vaca i el Torreneules (100 cims) - Wikiloc
LA TRAVESSA Excursió d’alta muntanya que remunta les Gorges del Freser des de Queralbs per pujar al pic del Torreneules des del refugi de Coma de Vaca. La tornada es fa baixant al Santuari de Núria pel camí de la Coma del Clot. Es tracta d’una les clàssiques travesses que podem fer a la zona, amb una varietat de paisatges molt marcada, des dels boscos de pi roig i avellaners de la part baixa, fins als prats alpins poblats per muflons, isards i marmotes a les cotes més altes. DIFICULTAT Itinerari difícil pel fort desnivell que hem de superar i per l’entorn d’alta muntanya per on discorre la sortida. Hem d’estar físicament preparats i portar el material adequat per l’alta muntanya. Cal portar sempre, també a l’estiu, alguna peça d’abric, i un impermeable i paravent. ELS SENDERS Durant el recorregut no trobarem marques d’abalisament de senders homologats de GR, PR o SL. El recorregut no presenta problemes d’orientació durant tota la pujada. Fins el refugi de Coma de Vaca podrem seguir les marques de pintura grogues d’Itinerànnia. Aquí trobarem el GR-11-7, sender de gran recorregut que ve del refugi d’Ulldeter. A partir de refugi cap senyal fins poc abans de Núria, quan retrobarem el GR-11.7, sender que des del refugi de Coma de Vaca va pel Camí dels Enginyers fins a Núria. Cal parar atenció a la baixada des del coll de Torreneules fins a la Carena de les Pedrisses, que tot i haver sender fressat, pot induir a despistar-nos de direcció si no estem atents. ELS TRENS - ESTACIÓ DE SORTIDA: Queralbs (Cremallera de Núria). Comencem l’excursió des de l’estació de Queralbs. Per arribar-hi podem agafar un cremallera des de Ribes-Enllaç, estació que connecta amb els trens de Rodalies de Catalunya, línia R3. Són aproximadament 20min d’itinerari des de Ribes-Enllaç. - ESTACIÓ D’ARRIBADA: Núria (Cremallera de Núria). Acaba al Santuari de Núria. Per tornar haurem d’agafar el cremallera fins a Ribes-Enllaç per connectar amb els trens de Rodalies. Podeu consultar tots els horaris a: - Rodalies de Catalunya - Cremallera de Núria (FGC)